Elég súlyos menet volt a Hír TV Magyarország Élőben műsorában, ahol Jakab Péter országgyűlési képviselő, a Jobbik szóvivője volt a vendég. A műsorvezető Szentesi Zöldi László eredetileg arról akarta kérdezni riportalanyát, hogyan fér össze, hogy a Jobbik baloldali pártokkal együtt tüntetett. Jakab Péter egy EZ A TÉVÉ HAZUDIK feliratú pólóban, Orbán Viktornak címezve inkább belekezdett a tüntetők 5 pontjának felolvasásába, de előtte még megkérdezte Szentesi Zöldit, hogy mi a neve. A riporter ezután a düh és a döbbenet furcsa kombinációjával az arcán próbált meg közbevágni, és még azt is felajánlotta, hogy ad 10 ezer forintot, ha a jobbikos képviselő elszavalja az Anyám tyúkját.

A teljes videót érdemes végignézni, mert ritkán látni ilyen szórakoztató csörtét a képernyőn.